Σύμφωνα με τον ορισμό που διατυπώθηκε στο καταστατικό του Παγκόσμιου Οργανισμού Υγείας το 1946, η υγεία είναι "*η κατάσταση της πλήρους σωματικής, ψυχικής και κοινωνικής ευεξίας και όχι μόνο η απουσία ασθένειας ή αναπηρίας*". Η πρόληψη αποτελεί ακρογωνιαίο λίθο της υγείας του ανθρώπου. Σε αυτό το πλαίσιο-στόχο, προτείνουμε πρόγραμμα που αφορά την:

"*Ψυχική υγεία παιδιών-εφήβων, ανάγκες της οικογένειας: προαγωγή της ψυχικής υγείας οικογενειών με παιδιά-εφήβους"* : **Πρόγραμμα ψυχοεκπαίδευσης γονέων.**

Η *κατανόηση*, αποτελεί το θεμέλιο της οργάνωσης και της έμπνευσής μας όπως και το αρχιτεκτονικό σχέδιο και τον ρυθμό του στρατηγικού προγραμματισμού μας. Ο συμπολίτης- γονιός είναι το μέτρο αξιολόγησης της προσπάθειάς μας, γιατί η διακονία των μαθητών/τριών και των κηδεμόνων τους είναι το όραμά μας. Ο γονιός θα καθορίσει το ***τί*** και ***πως*** θα μάθει! Γνωρίζουμε καλά πως όταν ένα ιώτα συναντήσει ένα άλλο ιώτα τότε το μαζί γράφεται με υ. Σε αυτό το **μαζύ** στοχεύουμε. Η δημιουργία κουλτούρας φιλικής προς τη γνώση είναι ένας από τους πιο σημαντικούς παράγοντες επιτυχίας του έργου μας ως οργανισμού εκπαίδευσης ***και*** ενηλίκων.

Στο πρόγραμμα, στοχεύουμε στην απόκτηση από τους συμμετέχοντες γνώσεων, δεξιοτήτων, ικανοτήτων και αρχών για την ψυχική υγεία παιδιών και εφήβων βάσει των οποίων θα συμβάλλει στην πρόληψη των ψυχικών διαταραχών, την ενίσχυση της κατανόησης των παιδιών και την μείωση του κινδύνου έναρξης ψυχικής διαταραχής, στο να επισημανθούν παράγοντες που βοηθούν την ανάπτυξη, στην ευαισθητοποίηση για τις συνέπειες της ψυχικής διαταραχής, στη διερεύνηση των συσχετίσεων και μηχανισμών μεταξύ των ψυχικών διαταραχών των γονέων και των προβλημάτων στην κοινωνική, γνωστική, συναισθηματική και συμπεριφορική υγεία και ανάπτυξη, στην ενίσχυση της συνεργασίας υπηρεσιών ψυχικής υγείας ενηλίκων και στην υλοποίηση προληπτικών, διαγνωστικών και θεραπευτικών υπηρεσιών.

Προτείνουμε διαδικασία συμμετοχικής- ενδυναμωτικής αξιολόγησης.

Ενδεικτικές θεματικές:

- Ψυχοσυναισθηματική ανάπτυξη εφήβου

- Περί ταυτίσεων στην εφηβεία

- Ο κύκλος ζωής της οικογένειας και η ανάπτυξη του παιδιού

- Η εξέλιξη των γνωστικών λειτουργιών στο παιδί και στον έφηβο

- Γονεϊκότητα - γονεϊκή φροντίδα: Η αγάπη και οι χρήσεις της

- Αναπηρίες, σχολικές δυσκολίες, διαφορές

- Κακοποίηση- παραμέληση παιδιών

- Κανόνες, κριτήρια, προϋποθέσεις ηθικής αγωγής.